มีไรกันกันแฟนเดือนตุลา61 ใส่ถุง กินยาฉุกเฉิน ประจำเดือนมาปกติ เริ่มปจด.ไม่มาเดือนธค.61ละตอนนี้มก.62ยังไม่มาจะท้องไหม
สวัสดีค่ะ หากเลือดที่ออก เกิดหลังจากทานยาคุมฉุกเฉินไปประมาณ 1 สัปดาห์ เลือดดังกล่าวอาจไม่ใช่ประจำเดือน แต่เป็นผลข้างเคียงจากยาได้ ดังนั้น หากต่อมาประจำเดือนไม่มา ก็ยังอาจมีโอกาสเกิดการตั้งครรภ์ได้ ดังนั้น ในกรณีนี้ ควรตรวจหาการตั้งครรภ์ดูด้วยค่ะแต่หากเลือดที่ออก ไม่ได้เกิดหลังจากทานยาคุมฉุกเฉินไปประมาณ 1 สัปดาห์ และเป็นช่วงวันที่ประจำเดือนควรจะมา และเลือดออกนาน 2-7 วัน ก็จะถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้น และหากหลังจากที่มีประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น ดังนั้น การที่ประจำเดือนไม่มา จึงอาจเกิดจากสาเหตุอื่นๆ ได้ เช่น มีความเครียด ทำงานหนัก อดนอน นอนดึก มีน้ำหนักลด หรือมีน้ำหนักเพิ่มขึ้นเร็ว เป็นต้น อย่างไรก็ตาม หากประจำเดือนไม่มานานเกิน 3 เดือน ก็ควรไปพบแพทย์เพื่อตรวจหาสาเหตุอื่นๆ ต่อไปค่ะ